Järgnev saade on valminud tänu J.Meyeri teenistuspartnerite toele
See on üks suur saladus - sa pead teadma, kes su vaenlane on
ja kuidas tema vastu võidelda.
Saatan on su vaenlane,
kuid sa ei sõdi ta vastu selliselt nagu sa arvad, et peaks,
vaid hoopis vastupidiselt.
Kui saatan on sinu vastu halb, ole sina kellegi vastu hea.
See on see, kuidas tema vastu sõdida.
IGAPÄEVAELU RÕÕMUD
Viis, kuidas võita oma lahinguid
on mõista, mida hingevaenlane püüab teha
ja reageerida täiesti vastupidiselt sellele,
kuidas ta tahab, et sa reageeriks.
Kuid enne, kui seda tegema hakkad, pead teadma, kes sa oled Kristuses.
Sa pead teadma,
et Jumal on andnud sulle selle meelevalla.
Luuka 4:1
"Jeesus aga, täis Püha Vaimu,
tuli tagasi Jordani äärest, ja aeti Vaimu läbi kõrbe,
kus ta oli nelikümmend päeva kuradi kiusata."
Siin on öeldud, et Püha Vaim juhtis Jeesuse sellesse olukorda,
kus saatan sai Teda kiusata ja proovile panna.
See pole me jaoks kohe kuidagi loogiline,
kuid vahel Jumal laseb meil sattuda mõnda olukorda,
kuna Ta tahab, et saavutaksime võidu, millest meil oleks ka hiljem kasu.
Nii sina kui mina oleme elus erinevatest asjadest läb käinud.
Kuid ma olen näinud ka võite ja Jumala väge töötamas mu elus.
Seetõttu ka ei karda ma enam saatanat selliselt
nagu ehk oleksin kartnud 40. aastat tagasi,
sest ma olen näinud Jumalat tegutsemas.
Seetõttu ma ütlesingi eelmine kord, et sa ei pea kartma raskusi.
Me ei pea kartma raskusi,
kuna meid on võitud nendega silmitsi seisma.
Kuulsid sa mind?
Meid on võitud raskustega silmitsi seisma.
Meil on Püha Vaimu vägi,
mitte arglikkuse ega hädisuse vaim,
kus ütleme: "Ma ei suuda! See on liiga raske!"
Me suudame, mis iganes tarvis ja mida iganes Jumal meilt palub,
Ta annab meile ka jõudu ja armu selle tegemiseks.
Las ma öelda sulle midagi.
Sul on võib-olla raskusi oma lapsega toime tulemisega,
kuid kui Jumal on andnud lapse,
annab Ta sulle ka armu, et teha, mis tarvis.
Sina aga pead valvama oma suusõnu
ja mitte muudkui ketrama: "See kõik on nii raske!
Ma ei saa sellega hakkama! See ajab mu hulluks!"
Ei! Pead ütlema:
"Ma suudan läbi Kristuse kõike, mis tarvis."
Kuid, Jeesus oli siis seal selles raskes olukorras
ja saatan hakkas Temaga rääkima.
Luuka 4:3: "Aga kurat ütles talle:
Kui sa oled Jumala Poeg..."
Üks asi, mida saatanale meeldib teha,
on hurjutada sind stiilis: "Kelleks sa end õige pead?"
"Kelleks sa end Joyce õige pead, et seisad seal laval
ja käsid inimestel võtta meelevalla saatana üle?
Kelleks sa end õige pead?
Sul pole ühtki kraadi ühestki piiblikoolist!
Kelleks sa end õige pead?"
Jumalast võituks, et õpetada Tema Sõna.
Ma olen Jumala laps ja Tema poolt kutsutud,
mistõttu ka Tema võidmine annab mulle meelevalla,
et teha seda, mida ma teen.
Tahan, et usuksid seda sama enda kohta
kõiges selles, mida Jumal tahab, et sa oma elus teeksid.
Jumal on see, kes kvalifitseerib meid.
Mitte ülikooli kraadid ei tee seda.
Tundkem siis rõõmu sellest!
"Aga kurat ütles talle: Kui sa oled Jumala Poeg...""
Meie puhul pole küsimus, kas me oleme Jumala lapsed,
vaid me tõesti olemegi seda.
"...siis ütle sellele kivile, et see saaks leivaks!”
Ja Jeesus vastas talle..."
Ma ei hakka kogu seda lugu ette lugema,
aga me näeme selles kirjalõigus,
kuidas saatan ütles midagi Jeesusele ja Jeesus saatanale,
saatan Jeesusele ja Jeesus saatanale.
Ma lihtsalt püüan tõestada sulle,
et Jeesus rääkis saatanaga ja vastas talle.
Ja kui juba Tema rääkis saatanaga, võid ka sina seda teha.
"Jää vait saatan!
Sa ei juhi mu elu!
Ma keeldun olemast vihane kogu päeva.
Ma ei jää kogu päevaks end koju haletsema.
Tagane minust saatan!
Ei!
Ma ei ole kade oma sõbra peale,
sest Jumalal on kontroll selle üle, mis mul on või mida mul pole
ja seetõttu ma loodan vaid Tema peale.
Ma ei kavatsegi võrrelda end kellegi teisega.
Ma ei pea palvetama või tegutsema nii nagu nemad seda teevad,
sest mina olen mina ja Jumalal on ka plaan minu jaoks.
Ei!"
Las ma öelda sulle -
kui sa ei ütle neid asju välja omaenda kodus ja omaette olles,
ei saa ka keegi teine aidata sul elada ja käia võidus.
Selle peale polegi suurt aplausi, sest sa mõtled...
Ma tean, kuidas need asjad käivad.
Ma tean.
Kui ütlen, et sa ei saavuta võitu, kui sa ei tee neid asju,
mõtlevad osad teist nina kirtsutades: "Ei mina kavatse midagi sellist teha!"
Sa vajad üht otsusekindlust oma südames
stiilis: "Ma ei lase saatanal röövida kõike seda,
mille nimel Jeesus oma elu andis."
See oli vast 25. aastat tagasi, kui ma mõistsin,
et ma polnud tegelikult nautinud oma elu.
Mitte eriti.
Esiteks olin ma töönarkomaan
ja ka mitmed mineviku teemad kummitasid mind.
Ja isegi, et juhtisin juba tookord piiblitunde,
ei osanud ma tegelikult oma elust rõõmu tunda.
Seetõttu otsustasin Piibli põhjal: "Ma tahan õppida nautima oma elu."
Seetõttu ka, kui olin tegemas midagi lahedat
ja saatan püüdis minus seetõttu süütunnet tekitada,
siis mäletan, kuidas ütlesin talle ükskord:
"Jää vait, sest ma kavatsen nautida oma elu!"
Võib-olla sa ootad, et keegi teeks midagi su heaks,
mida vaid sa ise saad enda heaks teha.
Võib-olla sa vajad pisut enam otsusekindlust
või tuld enda sees, mille põhjal koju minnes öelda:
"Mulle aitab! Sa saatan ei juhi mu elu enam mitte päevagi!"
Vii pisut tuld endaga tagasi koju!
Mine koju täiesti uue suhtumisega!
Jah, meil on relvi ja viise, kuidas sõdida saatana vastu,
kuid need pole sellised, millised sa arvad need olevat.
Kuri on võidetav vaid heaga.
Sa pead seda mõistma.
See on üks suur saladus - sa pead teadma, kes su vaenlane on
ja kuidas tema vastu võidelda.
Saatan on su vaenlane,
kuid sa ei sõdi ta vastu selliselt nagu sa arvad, et peaks,
vaid hoopis vastupidiselt.
Kui saatan on sinu vastu halb, ole sina kellegi vastu hea.
See on see, kuidas tema vastu sõdida.
Kui keegi sulle haiget teeb, palveta ta eest!
See on üks hea asi, kui sellele täna pihta saad!
Andku Issand armu selleks!
Ülistus ja kiitus on mõlemad sõjapidamise relvad.
Nii et jätka aga laulmist!
Ja kui sa laulda ei oska, siis ümise.
Tead, mis kiitus on?
Kiitus võib olla mitmeid erinevaid asju,
kuid kreeka keeles tähendab see üht lugu,
mida sa räägid Jumala headuse kohta.
Nii et, kiitus pole vaid laulude laulmine,
vaid see, et kui kellegagi lõuna ajal kokku saad,
siis selle asemel, et rääkida talle taaskord oma probleemidest...
Selle asemel, et rääkida talle taaskord oma probleemidest,
millest tal on juba ammu kõrini,
püüa leida midagi, mida Jumal on su elus teinud
ja mis räägib üht head lugu Temast.
See on saatana plaan tekitada meile probleeme
ja panna meid siis muudkui ketrama nendest.
Ikka ja jälle.
Ma ei taha olla ebaviisakas,
aga pean seda siiski ütlema -
lihtsalt pane oma suu oma pobleemide osas kinni!
Jah, meil on vahel vaja auru välja lasta,
kuid tee seda ja mine siis eluga edasi!
Kõigil on probleeme.
Kuid mida enam me oma probleemidele keskendume,
seda suuremaks need saavad.
Samas on meil nii palju muudki, millest rääkida.
Ma ei tea, kuidas on sinuga,
kuid ma olen nii väsinud rääkimast kõigest sellest,
mis maailmas on viltu.
Issand anna armu!
Ma vihkan uudiseid!
Kui sa ei tea, kes sa oled Kristuses,
võivad sind kõik uudiste pealkirjad masendusse viia.
Jah, ma tean, et probleemid on ehedad
ja me ei saa neid ignoreerida,
kuid rääkigem samas ka headest asjadest,
mida Jumal on maa peal tegemas.
Aamen?
Me peame seda tegema.
Nii et, laula aga!
Ära mitte iialgi heida oma sõjarüüd seljast!
Efeslastele 6:12-13 "Meil ei tule ju võidelda inimestega,
vaid meelevaldade ja võimudega,
selle pimeduse maailma valitsejatega, kurjade taevaaluste vaimudega."
Kurjuse vaimud valitsevad maailmas ja tahavad valitseda ka meie üle.
"Seepärast võtke kätte (riietage end) kõik Jumala sõjavarustus..."
Millegagi riietumine on teadlik tegevus.
Ma ärkasin täna hommikul ja panin end riidesse.
Ma ei seisnud kapi ees mõttega: "Loodetavasti see riietab mind."
Ma ei oodanud ka,
et keegi teine tuleks ja mind riidesse paneks.
Ma panin end ise riidesse.
Muide, iga naine võib sulle öelda,
et kui sulle ei meeldi mõni riideese enda seljas,
siis sa jätkad proovimist seni, kuni leiad sobiva riideeseme.
Nii on ka asju, mis meile usklikena ei sobi
ja ma pean siinkohal silmas erinevaid suhtumisi.
Kui riietad end terveks päevaks hapu näoga,
ei näe see hea välja.
Sind pole hapu näo jaoks loodud.
Sind on rõõmu jaoks loodud.
Ja naeratuse jaoks.
Mu raamat "Püüa päeva" räägib palju just sellest,
millega riietuda ja millega mitte.
See on minu jaoks olnud väga võimas õpetus.
Piiblis on palju kohti mis ütlevad: "Riieta end Kristusega!
Riieta end uue loomusega!
Riieta end rahuga.
Enam kui midagi muud, riieta end armastusega."
See tähendab teadlikku tegevust.
Jumal on andnud meile sõjavarustuse,
millega hingevaenlase vastu seista.
Kuid me kas veame seda varustust vaid kaasas,
või riietame end sellega
ja oleme need, kelleks Jumal on meid loonud.
"Seepärast võtke kätte kõik Jumala sõjavarustus,
et te suudaksite vastu panna kurjal päeval
ja jääda püsima, kui te olete kõik teinud."
Wau!
Seega, tee seda, mida tead, et pead tegema
ja täida oma kohust,
jättes seejärel kõik oma mured Jumala hoolde
ja seistes kindlana oma kohal, öeldes:
"Olen Jumala laps ja Ta armastab mind.
Tema kannab hoolt selle loo eest ja ma ei kavatse elada hirmu all."
Sest' pole mingit kasu, kui ütled: "Aga ma ei tunne nii!"
"Kui ma vaid ei tunneks nii!"
Selle asemel peaksid ütlema: "Mul ükskõik, kuidas end tunnen,
sest ma tean, mida Jumala Sõna ütleb
ja ma ei lase oma tunnetel valitseda enda üle."
Ja kui sa ei vaja seda kõike, siis jutlustan iseendale,
sest mina küll vajan.
Vaatame veel ruttu mõnda asja,
enne kui lähen selleni, milleni tahan veel täna jõuda.
Kui uurida seda Jumala sõjavarustust,
siis me näeme, et seal pole midagi, mis kaitseks me selga.
Seda aga seetõttu, et Jumal ootab, et me kunagi ei põgeneks.
Efeslastele 6:14: "Seiske nüüd ja teie niuded olgu vöötatud tõega..."
Seiske nüüd ja kinnitage end kindlalt.
See tähendab, et lahingus olles
hoiad Jumala Sõnast kinni rohkem kui ei eales varem.
Sa kinnitad ja pingutad püksirihma,
kui tunned, et püksid hakkavad jalast kaduma.
Enda tõega kinnitamine tähendab,
et sul võib olla oht kaotada selles lahingus oma usk,
mistõttu pead hoidma Piiblist kinni kõvemini kui eales varem.
"...ja teil olgu seljas õiguse soomusrüü."
Tea, kes sa oled Kristuses!
Kui saatan tuleb ja sind hukka mõistab,
püüdes sulle öelda, kui halb sa oled ja kui valesti kõike teinud oled,
siis selle asemel, et närvi minna, ütle: "Tänud mulle meelde tuletamast,
sest see tuletab mulle ka meelde Jumala headust
ja selle, et Ta on andestanud mulle kõik mu patud.
Nii et, ära kisu midagi mu minevikku üles,
sest Jumal on käskinud mul lasta minna kõigel olnul
ja sirutuda selle poole, mis on alles ees."
Mul läheb siin tuju üsna heaks!
"...ja teie jalgades olgu valmidus
minna kuulutama rõõmusõnumit rahust!"
Hoia oma rahu ja lase sel valitseda enda üle.
Küll see alles ajab saatanat marru,
kui ta püüab anda oma parima, et sind närvi ajada,
aga sina jääd lihtsalt rahulikuks.
See on eeldavasti üks raskemaid asju, mida teha -
jääda rahulikuks.
Ütled: "Kui mul vaid oleks rahu!"
Aga sul on, sest Jeesus ütles: "Oma rahu ma jätan teile."
Ta on andnud meile rahu.
Me peame lihtsalt lõpetama selle ära andmise.
On nii?
Mine lukusta end vannituppa või mine istu autos või garaažis -
tee mida iganes, et saada eemale sellest, mis sind närvi ajab
ja lihtsalt räägi endaga hetkeks.
"Kõigepealt aga võtke kätte usukilp..."
See tähendab: "Käige usus!"
Käige usus, käige usus, käige usus.
Kui hirm koputab su uksele, saada usk talle vastama.
"Võtke ka päästekiiver" ehk mõtle nagu päästetud inimene.
Mõtle nagu Jumala lapsele kohane.
"...ja vaimumõõk, see on Jumala sõna!"
See on see, millest olen juba rääkinud:
räägi välja Jumala Sõna,
kasuta ja usu Jumala Sõna,
mõtiskle Jumala Sõna üle, sest see on relv.
Jätka naermist.
Sinu naer on samuti relv.
Miks on Jumal andnud meile naeru?
See on huvitav.
Miks Ta on andnud meile naeru? Aga selleks, et naeraksime.
Naer on terviseks.
Iiob 5:19-22 ütleb:
"Kuuest hädast päästab ta sind ja seitsmendas ei puutu sinusse kuri."
Sul võib korraga olla seitse probleemi,
aga sa võid sellest hoolimata olla võidukas.
"Näljas lunastab ta sind surmast ja sõjas mõõga käest.
Keelepeksu eest oled sa peidetud..." See mulle meeldib!
Mida iganes su kohta ka ei räägitaks, Jumala ligiolu kaitseb sind.
"Keelepeksu eest oled sa peidetud
ja sul pole karta hävingut, kui see tuleb.
Sa võid naerda hävingut ja nälga
ja sul pole vaja karta maa loomi."
Psalmid 2:4: "Kes taevas istub, naerab."
Psalmid 37:12: "Õel kavatseb kurja õigele..."
Õelad sepitsevad kurja nende vastu, kes püüavad elada õigesti.
Saatan sepitseb kurja nende vastu, kes püüavad elada õigesti.
Ära üllatu, kui püüad liikuda edasi ja hingevaenlane sind ründab.
"Õel kavatseb kurja õigele ja kiristab tema peale hambaid.
Issand naerab teda,
sest ta näeb tema hukatuse päeva tulevat."
Nehemja 8:10: "...rõõm Issandast on teie ramm!”
Naera iga päev paar korralikku kõhutäit.
Leia endale mõned naljakad sõbrad.
Osad teist on nii tõsised ja sügavad, et te ei tea enam isegi, kus te olete.
Võtkem pisut vabamalt!
Kui sul pole millegi muu üle naerda, naera iseenda üle.
Ma teen vahel kõige totakamaid asju üldse.
Ma olen Dave'i jaoks paras meelelahutaja
ja ta saab pidevalt mu üle naerda.
Jooksen mööda maja ringi otsides oma prille,
samal ajal, kui need on mul ees.
Kuid ma räägin tõsiselt -
me peame naerma rohkem.
Naer muide on ka päriselt terviseks.
Meie aga oleme nii pinges
ja nii närvis asjade pärast, mida me nagunii muuta ei saa.
Kui loeme Piiblit ja ka neid kirjakohti, mida täna jagasin
siis on ju selge, et ma ei mõtle seda ise välja.
Naer Jumalas
aitab võita saatana.
"Saatan, sa ei röövi minult mu rõõmu!
Sest rõõm Issandas on mu tugevus."
Aamen?
Jeesus ütles, et Ta tuli selleks, et me tunneks rõõmu oma elust
ja et meil oleks kõike ülirohkesti.
Kuni see hakkab lausa üle ajama.
Lõpetuseks aga veel üks asi, milles peitub tohutu kaitse su elule
ja selleks on lihtsalt vana, hea, tuntud Jumala ligiolus viibimine.
Kui sa liigud ringi omades Jumala ligiolu enda üle,
ei oska saatan sinuga midagi peale hakata.
Psalmid 91:1:
"Kes Kõigekõrgema kaitse all elab,
püsib stabiilse- ja kindlana Kõigeväelise varju all,
kelle väele ei suuda keegi vastu panna."
Elus saab alati olema lahinguid,
kuid hea uudis on see,
et Jeesusega koos võid olla alati võidukas.
Ära unusta, kes on su tõeline vaenlane
ja sõdi ta vastu vaimsete relvadega, mille Jumal on meile andnud.
Täna pakume sulle taaskord Jumala Sõna.
CD'de seeria "Võites elu lahinguid"
ja raamat: "Lase Jumalal pidada su lahinguid".
Lahingud tulevad nii või teisiti,
nii et targem oleks siis õppida, kuidas neid võita.
Oled sa vahel tundnud, et oled täiesti üksinda
ja pead elulahinguid millegi vastu, mida sa isegi ei näe.
Või sa koged raskeid aegu, millega toimetulek näib võimatu.
Ole julge!
Jumalaga koos pole sa oma elukatsumustes üksi.
Ta on kõikvõimas
ja võimeline aitama sul võita ükskõik, milliseid takistusi.
Joyce õpetab, kuidas toetuda Jumalale ja Tema väele.
Õpetusseeria "Võites elu lahinguid"
ja raamat: "Lase Jumalal pidada su lahinguid."
Mõlemad materjalid on tellitavad ekraanil nähtava tellimisinfo kaudu.
35. "Armasta elu" naistekonverents
Tahan teid kuulda, naised!
Me tunnistame, et oleme jumalanaised
ja me oleme julged.
Täpsem info nende naistekonverentside kohta
on leitav ekraanil olevalt kodulehelt.
Kui su päev ei lähe päris plaanitult, ära anna alla.
Tahan, et kogeksid üht uutmoodi rõõmu, rahulolu ja ka põnevust
ning seda igal päeval.
Las ma näidata sulle 20. viisi, kuidas muuta igat päeva paremaks.
Telli see raamat juba täna.
LOOTUSE KÄSI
Katastroofiabi kannatanutele
Tuulekiirus pidi vast olema 200 m/s,
et nii rasket tehnikat nii kaugele lennutada.
Lihtsalt muljetavaldav.
Kogu see lugu oli 3-5. sekundiga hoopis teine.
Astusin uksest sisse
ja usun, et see oli Jumala käsi, mis surus mu näoli maha.
Heitsin kõhuli trepi peale maha,
haarasin veel oma naise järele
ja siis oli juba kõik möödas.
Tohutu vaikus ja samas tolm, tänu millele polnud midagi näha.
Tohutu vaikus,
kui teatud kriiksumised-naginad välja arvata.
Küsisin naiselt, on temaga kõik hästi?
Meie mõlemaga oli kõik hästi.
Oleme elanud siin 21. aastat.
Majaomaniku sõnul aga, kes siin enne elas,
olla see maja ehitatud 1850'ndatel.
Iga majaomaniku muutusega lisati sellele hoonele midagi juurde,
mis juhtus vast 12. korral.
Me lisasime samuti midagi, kui selle maja ostsime.
Nii et, paljud põlvkonnad on siin üles kasvanud
ja siin armastust kogenud,
jättes oma jälje sellesse.
Kuid nüüd on selle majaga ühelpool.
Vähemalt praeguseks.
Vabandust! Ma pole elu sees nii emotsionaalne olnud.
Paljud inimesed kogevad abitust ja tuimust, kui midagi sellist juhtub.
See kõik tundub nii võimatuna.
Kui aga kõik löövad käed külge - sh Joyce Meyeri teenistus,
saame me muuta väga palju,
nii et Jumal saab teha meie loomulikuga
midagi üleloomulikku.
Umbes 90 majapidamist said sellest mõjutatud.
Nii meie maakonnas, kui ka väljaspool seda.
Olen teinud koostööd "Lootuse käe" tiimiga,
kes tegelikult on ka varem meil mitmeid kordi abiks käinud.
Olete aidanud meid nii rahaliselt, kui vabatahtlikega
ja me väga hindame koostööd teiega.
Seda eriti just katastroofide puhul.
Põhjus, miks ma selles osalen, on see, et ma saan aidata teisi.
Et nad mõistaks ja kogeks, et me oleme nende jaoks olemas.
Olen sõnatu nende erievate üksuste helduse üle
ja inimeste üle, kes siin toimetavad.
Jumala teod on nii ilmselged keset kõike seda hävingut
ja ma olen ülimalt õnnistatud.
LOOTUSE KÄSI
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks.
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust ja külasta meie kodulehekülge.
Jaga oma palvesoove ja tutvu me materjalidega.
Vaata ka Joyce'i kõnelemisgraafikuid ning hakka meie partneriks,
jagades Kristuse armastust üle maailma.
Tõlge: Anne-Ly Raukas
Joyce Meyer'i teenistus jagades Kristust - armastades inimesi
Nähtud saade valmis tänu J.Meyeri teenistuspartnerite toele.